Rabla pentru tractoare: Ministrul Mediului a semnat Ordinul pentru aprobarea ghidului de finanțare
Ministrul Mediului Mircea Fechet a semnat, joi, Ordinul pentru aprobarea ghidului de finanțare al programului Rabla pentru tractoare, care va fi trimis în cursul zilei la Monitorul Oficial. Programul de stimulare a înnoirii Parcului național de tractoare și mașini agricole autopropulsate este derulat pentru prima dată în acest an, prin Administrația Fondului pentru Mediu, cu un buget total de 500 milioane lei.